《送南大司成张玉阳加太常领北雍 其一》
明代·王弘诲

旧京拜命入明光，国子新衔系奉常。天上夔龙虞礼乐，日边桓马汉宫墙。

两都模范归山斗，异代风流并洛阳。从此金瓯须定卜，几人端不愧堂堂。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。